هه‌له‌و واشنتن: ڕه‌زامه‌ندی په‌رله‌مانی تورکیا له‌سه‌ر ئۆپه‌راسیۆنی له‌شکری له‌ عێراق و سوریا
په‌رله‌مانی تورکیا مۆڵه‌تی به‌ له‌شـکری وڵاته‌که‌ی دا ئۆپه‌راسیۆنی له‌شـکری له‌ ده‌ره‌وه‌ی سنوور ئه‌نجام بدات بۆ ڕێگه‌گرتن له‌ هه‌ڕه‌شه‌ی ئه‌و ڕێـکخراوه‌ تێرۆرستیـیانه‌ی له‌ عێراق و سوریادا هه‌ن و مه‌ترسی بۆ سه‌ر ئاسایشی نه‌ته‌وه‌یی تورکیا دروستده‌که‌ن
په رله مانی تورکیا مۆڵه تی به له شـکری وڵاته که ی دا ئۆپه راسیۆنی له شـکری له ده ره وه ی سنوور ئه نجام بدات بۆ ڕێگه گرتن له هه ڕه شه ی ئه و ڕێـکخراوه تێرۆرستیـیانه ی له عێراق و سوریادا هه ن و مه ترسی بۆ سه ر ئاسایشی نه ته وه یی تورکیا دروستده که ن. هه روه ها ڕێـگه ی به هێزی بیانی دا بنکه له شـکریـیه کانی سه ر خاکی تورکیا بۆ هه مان مه به ست به کاربهێنن. ئه م بڕیاره ی په رله مان که له سه ر داوای حکومه تی سه رۆک وه زیر ئه حمه د داوود ئۆغڵو بوو، جێی ناڕه زایی پارتی گه لی کۆماری (جه هه په ) بوو که ده ڵێت ئامانج له م بڕیاره ڕژێمی سوریایه . هه روه ها پارتی ئاشتی و دیموکراتی (به ده په ) ئه ویش له گه ڵ بڕیاره که نه بوو، چونکه مه ترسی هه یه بۆ هێرشکردنه سه ر پارتی کرێـکارانی کوردسـتان (په که که ) بقۆزرێته وه . له سه ر ئاستی نێوده وڵه تیش، ویلایه ته یه کگرتووه کانی ئه مه ریکا خۆشحاڵی خۆی به بڕیاره که ده ربڕی. جێنێفه ر ساکی گوته بێژی وه زاره تی ده ره وه ی ئه مه ریکا ئه م هه ڵوێسته ی وڵاته که ی ڕاگه یاند و گوتی له سه ر ئاستی باڵا له نێوان ئه مه ریکا و تورکیا وتووێژ هه یه بۆ چۆنێتی زیادکردنی هاوکاری نێوان هه ردوو وڵات بۆ ڕووبه ڕووبوونه وه ی داعش. ئێرانیش به په له نیگه رانی خۆی له به رامبه ر بڕیاره که ده ربڕی و محه مه د جه واد زه ریف وه زیری ده ره وه ی ئێران په یوه ندی ته له فونی له گه ڵ هاوتا تورکه که ی مه ولود چاووش ئۆغلو کرد و ئاگاهی دایه که ده سـتێوه ردانی له شکری تورکیا له سوریا و عێراق وه ها ده کات ئه وه نده ی دیکه ڕه وشی ناوچه که خراپـتر بـبێت. هاوکاتی ئه وه ی ئه مه ریکا و هاوپه یمانه کانی به رده وامن له هێرشه کانیان دژی میلیتانانی داعش، به ڵام عیسمه ت شێخ حه سه ن وه زیری به رگری کانتۆنی کۆبانی ده ڵێت هه ست ده که ن له لایه ن ئه مه ریکاوه پـشـتگوێ خراون. پـرسیار: ئایا تورکیا ئه م بڕیاره ی بۆ شه ڕی داعشه یان مه به ستی دیکه ی له پشته وه یه ؟ ئێران بۆچی له‌م بڕیاره‌ی تورکیا نیگه‌رانه‌، ئه‌گه‌ر بۆ شه‌ڕی داعش ببێت؟ کورد له‌م باره‌یه‌وه‌ هه‌ڵوێستی چیـیه‌؟ ئایا جیاوازی هه یه له نێوان داعشی ناو عێراق و داعشی ناو سوریا؟ ئه‌مه‌ بابه‌تی به‌رنامه‌ی هه‌له‌و واشنتنی ئه‌م هه‌ینیـیه‌ بوو که‌ حه‌یده‌ر که‌ریم له‌ به‌شی کوردی ده‌نگی ئه‌مه‌ریکا به‌ڕێوه‌ی برد و میوانه‌کان ئه‌م به‌ڕێزانه‌ بوون: دکتۆر مه حمود عوسمان، سیاسه تکاری کورد و ئه ندامی پـێشووی په رله مانی عێراق. ئوسامه جه میل، ئه ندامی پـێشووی په رله مانی عێراق له سه ر لیستی یه کگرتووی ئیسلامی کوردسـتان.